በአረንጓዴ አሻራ ፕሮግራም እስካሁን ከ3ነጥብ5 ቢሊዮን  በላይ ችግኞች ተተክለዋል
አዲስ አበባ፡-
ዘንድሮ በተጀመረው የአምስት
ቢሊዮን ችግኞች ተከላ
የአረንጓዴ አሻራ ፕሮግራም
እስካሁን ከ3ነጥብ5
ቢሊዮን በላይ ችግኞች መተከላቸውን
የጠቅላይ ሚኒስትር ጽህፈት
ቤት ፕሬስ ሴክሬታሪያትኃላፊ
አቶ ንጉሱ ጥላሁን
ገለጹ፡፡ኢትዮጵያውያን የጋራ ቤታቸውን በጋራ መገንባት ላይ በማተኮር የጀመሩትን ድል ለማስቀጠል እንዲሰሩም ጥሪ አቅርበዋል፡፡አቶ ንጉሱ የአረንጓዴ አሻራ ፕሮግራም ሂደትን አስመልክተው ለአዲስ ዘመን እንደተናገሩት፤ ዘንድሮ በተጀመረው የአምስት ቢሊዮን ችግኞች ተከላ የአረንጓዴ አሻራ እስካሁን ከ3ነጥብ5 ቢሊዮን  በላይ ችግኞች መተከላቸውን ፤ ቀሪ አንድ ነጥብ አምስት ቢሊዮን ገደማ ችግኞችም ካለው ምቹ ሁኔታ አኳያ በቀሪ ጊዜያት እንደሚተከሉ አስታውቀዋል ፡፡ መርሃ ግብሩ ጠቅላይ ሚኒስትሩ ያመነጩት ሀሳብና በባለቤትነትም የሚመሩት እንደመሆኑ በተለያዩ ጊዜያት የተለያዩ አካባቢዎች ላይ ተገኝተውም ተክለዋል፡፡ ባለፈው ዓመት የተተከሉትንም አርአያ ለመሆን ሲንከባከቡ ቆይተዋል ብለዋል ። በዚህ ዓመት ደግሞ ይህ ስራ ሲሰራ የታላቁ የኢትዮጵያ ህዳሴን ግድብ ለመጀመሪያ ጊዜ ውሃ ሙሌት ማከናወን እንደተቻለም አስታውቀዋል ፡፡ በዚህ ወቅት የሚተከለው ችግኝ አንደኛ፣ የአየር ንብረቱን በማሻሻል በቂና ተመጣጣኝ ዝናብ እንዲገኝ የሚያስችል ሲሆን፤ ግድቡ በደለል እንዳይሞላ የሚያደርግ ነው፡፡ ችግኝ መትከል ደግሞ የአስር ዓመቱ የአረንጓዴ ልማት እቅዱ አንድ አካል የተደረገ እንደመሆኑ አረንጓዴ ልማቱን እውን ለማድረግ ይሄን ስራ አጠናክሮ መቀጠል ያስፈልጋል፡፡“አሁን የምንገኘው በደስታ ላይ ነው” ያሉት አቶ ንጉሱ፤ የደስታ ምንጩ ደግሞ የታላቁ የህዳሴ ግድብ ውሃ በመያዝ በአገራችን ለመጀመሪያ ጊዜ ዓባይን ወደ አገሩ እንዲመለከት የሚያደርግ፤ ከአገር ውስጥ አልፎም ለታችኛው ተፋሰስ አገራት ለልማት የሚጠቅም እና  ኢትዮጵያ
ዓባይን ተመልካች ብቻ
ሳትሆን ፍትሃዊ ተጠቃሚ
እንድትሆን ያስቻለ ታሪክ
የጻፍንበት በመሆኑ ነው
ብለዋል፡፡ ወቅቱም ይሄ
ታሪክ የተጻፈበት የደስታ
ወቅት ስለሆነ እንኳን
ደስ አላችሁ/አለን
ማለት እወዳለሁ፤ በማለት
የደስታ ምኞታቸውን ገልጸዋል፡፡
ይሁን እንጂ አንደኛ፣ ግድቡን ማጠናቀቅ ይጠበቅብናል፡፡ ሁለተኛ፣ በዲፕሎማሲው መድረክም በትክክል ኢትዮጵያን ግብጽና ሱዳን ብቻ ሳይሆኑ ሌላውም ዓለም እንዲረዳት በማድረግ የፍትሃዊ ተጠቃሚነት መብታችንን ማስከበር እና ይሄንን የማስገንዘብ ትልቅ ኃላፊነት አለብን፡፡ ሶስተኛም፣ የገነባነውን ግድብ በደለል እንዳይሞላ አረንጓዴ ልማቱን ማፋጠን ይኖርብናል፡፡ ለዚህ ደግሞ የእርከን ስራን ጨምሮ ችግኝ ተከላውን በማፋጠን ያስቀመጥነውንም ግብ ማሳካት ይኖርብናል ሲሉም አሳስበዋል፡፡ግድቡንም በገንዘብም በሞራልም፣ በእውቀትም ተደጋግፈን ማጠናቀቅ፤ ከዛም ባሻገር ምሑራን፣ የህግ ባለሙያዎች፣ የቴክኒክ ባለሙያዎችና ሌሎችም የዲፕሎማሲ ስራው ላይ የሚያደርጉትን ተጋድሎ በአገር ውስጥም በውጪም የምንኖር ኢትዮጵያውያን መደገፍና የበኩላችንን አስተዋፅዖ ማበርከት ይጠበቅብናል፡፡ የኢትዮጵያን ጥቅም፣ ትክክለኛ ፍላጎትና መብት በመግለጽ፤ የማስረዳት፣ የመከራከርና የመሟገት እና ለፍትህ የመቆም ስራ መስራት አለባቸው፡፡ በችግኝ ተከላው ተሳትፎም ታሪክ መስራት ይገባል ብለዋል፡፡እነዚህን ሁሉ ለማድረግ ግን የአገራችንን ሰላም መጠበቅ፤ አንድነታችንን ማስቀጠል እና በፍቅር በሰላምና በአንድነት ሊያጋጩን የሚችሉ ጥቃቅን ነገሮችን ወደጎን በመተው የጋራ ቤታችንን በጋራ መገንባት ይገባናል ሲሉ ጥሪ አቅርበዋል፡፡አዲስ ዘመን
ሐምሌ 18/2012ወንድወሰን ሽመልስ